
В двора на църквата „Св. Св. Константин и Елена“ в гр. Пловдив се съхраняват пет мра- 
морни надгробни плочи. Четири от тях са от ХУШ век и една от ХГХ-ти. Почти всички са 
масивни, с богата украса и са покривали гробовете на заможни жители на Филипопол. По 
плочите има остатъци от цимент, което означава, че някога са били вградени в пода на цър- 
ква или около църква, както е на много места в Пловдив и изобщо в България. 

Надгробна плоча от 1795 г. Положена е на земята в екзонартекса, вляво от централния вход 
на църквата. Орнаментите и надписа са релефни и са разделени в четири сектора. Първият 
сектор обхваща горната част на плочата. Изпълнен е с красиви флорални мотиви, два вдъл- 
бани ъглови листовидни орнамента и арка, под която има двуглав орел с корона. Във втория 
сектор в пет отделни полета е разположен надпис на гръцки, украсен от всички страни с 
листовидни орнаменти. Под надписа, в третия и най-малък сектор има ножици и предмет от 
две части. Под него е разположен най-големия сектор от надгробната плоча, в който има три 
арки, поддържани от високи колони с украса. Под двете странични арки в ниски съдове има 
по една ваза с красиви цветя. Вазите, цветята и съдовете под двете арки се различават. Под 
централната арка има ниско четирикрако шкафче с ключалка и шахматна украса, а под него 
има ключ. Върху шкафчето има широк съд пълен с круши, нарове и праскови. Над плодовете 
има лице на херувим с дълги криле. Само тази плоча има цялостна странична украса. 

Надгробна плоча от 1799 г. Положена е на земята в екзонартекса, вляво от централния вход 
на църквата. Орнаментите и надписа са релефни и са разпределени в четири сектора. Пър- 
вият сектор обхваща горната част на плочата. Изпълнен е с красиви флорални мотиви, два 
вдълбани ъглови листовидни орнамента и арка поддържана от две колони. Под арката има 
двуглав орел с патриаршеска корона. Във втория сектор в шест отделни полета е разположен 
надписа на гръцки, украсен от всички страни с листовидни орнаменти. За разлика от пър- 
вата плоча, тук надписа е вписан в окръжност. Третият и най-малък сектор е разделен на три 
части от четири ниски колони. В лявата има съд с плодове, върху който са кацнали два хра- 
нещи се пауна. В дясната част има съд с грозде, върху който са кацнали два хранещи се 
пауна. В средната част има съд с нарове и праскови. В най-големия долен сектор от плочата 
има три арки, поддържани от четири високи колони с украса. Под двете странични арки има 
по един нисък съд, в който са поставени вази с красиви цветя, като съдовете, вазите и цве- 
тята в тях се различават. Под централната арка има висок фонтан на няколко нива, а точно 
под арката на два реда и с малки гръцки букви са изсечени имената на майсторите-камено- 
делци. 

Надгробна плоча от 1795 г. Положена е на земята в екзонартекса, вдясно от централния вход 
на църквата. Орнаментите и надписа са релефни и са разпределени в пет сектора. Първият 
сектор обхваща горната част на плочата. Изпълнен е с красиви флорални мотиви, два вдъл- 
бани ъглови листовидни орнамента и арка, поддържана от две колони. Под арката има съд с 
круши и праскови. Във втория сектор в шест отделни полета е разположен надписа на 
гръцки, украсен от всички страни с листовидни орнаменти. Частта под надписа е разделена 
на три вертикални сектора. В средния има ножици и шивашки метър. В двата странични 
сектора има по една ваза с цветя, като и вазите и цветята в тях се различават. Вазата в левия 
сектор е поставена върху ниско четирикрако шкафче с шахматна украса без ключалка, а под 
него има ключ. Вазата в десния сектор е поставена върху ниско шесткрако шкафче с две 
чекмеджета, всяко от които с ключалка. Под шкафчето има два ключа. 

Надгробна плоча от | или 2 юли 1865 г. (побе). Положена е на земята в екзонартекса, вдясно 
от централния вход на църквата. Тя е най-голяма по размери от всички останали плочи ие 
изработена от розово-червен мрамор. Надписите на гръцки са разположени на 17 реда, като 
първите 6 от тях са изписани в курсив (Епе5й Коипайапа), но понеже не разполагам с такъв 
шрифт, се наложи да изпиша и двата надписа еднакво. Погребаният е видният пловдивски 
търговец или шеф на Търговската камара Йоан Папа Георгио (Иоан Папагеоргиу или Иоан 
поп Георгиев). Над надписа има светъл кръг, върху който е било поставено нещо, а в 
централната част са преплетени пергел, котва и жезъл-писец с крила. Под надписа има два 
обърнати надолу жезъла кръстосани като буквата Х и завързани на панделка с лента. 
Долните ъгли на плочата са украсени с листовидни орнаменти, а средите на всяка от 
страните с флорални мотиви. Името на Йоан се споменава и във втория надпис. Орнамен- 
тите и надписите са вдълбани. 

НАДГРОБНИ ПЛОЧИ ПРИ ЦЪРК 

Надгробна плоча от 16 март 1762 г. Подпряна е отвън на южната стена на църквата. Тя е най- 
старата и най-малката от всички надгробни плочи в двора на църквата. Разделена е на три 
сектора. В горния сектор има два кръгли и дълбоко вдълбани орнамента, а между тях украса, 
под която има кръг, пресечен с четири успоредни хоризонтални линии. Във втория сектор 
върху шест отделни полета е изписан надписа на гръцки. В третия сектор има две арки с 
украса от флорални мотиви, поддържани от три високи колони. Под лявата арка има ниско 
четирикрако шкафче с ключалка, а под него ключ. Върху шкафчето е поставена ваза с цветя, 
а от двете и страни има поставена по една круша. Под дясната арка също има ниско чети- 
рикрако шкафче с ключалка, а под него ключ. Върху шкафчето е поставена ваза с цветя, а от 
двете и страни има поставена по една круша. Единствено цветята в двата сектора се разли- 
чават. Лицевите ръбове на плочата са обшити с вълнообразна украса. Орнаментите и над- 
писите са релефни. На руската триверстова карта от 1877-1878 г., която ще видите след 
снимката на надгробната плоча са споменатите в надписа град ФЕРЕ и село КАВАТХНК 
(Каваджик, КаВос, Западна Тракия, Гърция). Селото е по-близо до гр. Софлу, но верятно в 
средата на ХУШ век е било към провинция Фере. До 1878 г. селото е било полупогърчено, 
а погърчените българи са наричани подигравателно парапанковци от местното българско 
население и от чистите гърци. За гърците парапанко е равнозначно на дебелоглавец, големец, 
парвеню, а иначе означава повече, повече от нужното. През 1878 г. в село Каваджик са 
живели 245 българи и 580 гърци, през 1900 г. - 500 погърчени българи и 1000 гърци, а през 
1912 г. - 50 български екзархийски семейства. От 27 март до 15 декември 1914 г. вс. Ка- 
ваджик са заселени 225 семейства (1 020 души) - 200 семейства от с. Теслим, Кешанско и 
25 семейства от с. Колибите, Бунархисарско. През 1920 г. вс. Каваджик живеят 649 погър- 
чени българи? + 

ЗА. С.Разбойников Народностният образ на неокупираната област от Западна Тракия 
ц Любомир Милетич Разорението на тракийските българи през 1913 година, БАН, София, 1918 


5 Стайко Трифонов Тракия. Административна уредба, политически и стопански живот, 1912-1915 

Източно от църквата са погребани извадените при разкопки през 1956 г. кости на свещенос- 
лужители и християни богомолци, прибрани в подземието на олтара през ХУШ и ХХ век. 

